Publicat el 19 de març de 2019\nEl pròxim dimarts 26 de març parlarem de la poesia de la Mary Oliver (Ohio, 1935 – Florida 2019) i és per a això que hem convidat la seva traductora, la Corina Oproae (Rumania, 1973).\nOcell roig (Godall Edicions, 2018) és una de les seves obres més representatives, l’única traduïda al català.\nMary Oliver, una de les poetes més populars i llegides als Estats Units, va guanyar els premis més prestigosos del seu país com ara el Premi Pulitzer (1983) i el Book Award (1992).\nNo hi falteu, sou tots convidats!\nPublicat dins de Corina Oproae, Mary Oliver, POETES CONVIDATS, POETES D'ARREU DEL MÓN, TRADUCTORS | Deixa un comentari\nPublicat el 9 de març de 2019\nEl passat vint-i-sis de febrer vàrem rebre en Ricard Mirabete, poeta convidat pel nostre grup per a parlar de la seva obra poètica; un acte-celebració dels vint anys de trajectòria literària des que en 1999 va rebre el Premi Amadeu Oller pel llibre Última ronda.\nEn Ricard Mirabete és filòleg, es dedica a la docència, fa crítica literària i és poeta. Ha publicat set llibres de poesia. El primer, Última ronda, va guanyar el Premi Amadeu Oller el 1999 (Premi que es concedeix a poetes joves inèdits). Després vindrien sis llibres més:\nLa gran baixada (Emboscall, 2004)\nLes ciutats ocasionals (Témenos edicions, 2009), Premi Òmnium Cultural del Vallès Oriental\nRadar (Témenos edicions, 2012)\nNuclear, 2015, Terrícola edicions\nCel estàtic d’elevadors, 2016 Editorial Gregal\nEsdeveniment, 2017, 3 i 4 Edicions\nRicard Mirabete ha aparegut en diferents llibres col·lectius. Ha exercit la crítica literària a diversos diaris com ara El Punt Avui i ha estat col·laborador a revistes culturals com Poetari i Benzina. També hi col·labora a Núvol, el digital de cultura.\nManté el blog Última ronda des de 2007. En el seu blog hi trobareu publicacions sobre literatura, art, música, cinema…, temes amb què es nodreix la seva poesia.\nCoordina un interessant cicle de recitals a la llibreria La Impossible: Poetes Impossibles d’ençà el 2014.\nEls seus primers poemaris se situen nítidament en un entorn urbà (Última ronda, La gran baixada, Les ciutats ocasionals); en ells identifiquem un itinerari, un indret — els poemes s’ubiquen en la ciutat de Barcelona— un temps determinat. Són llibres en què explora una poesia essencialment narrativa – discursiva sense defugir la crítica. Hi trobem una evocació dels seus exilis interiors i una imatgeria potent amb un deix de tristor i aspresa.\nPossiblement a Nuclear i Cel estàtic d’elevadors es decanta per poemes menys discursius, menys argumentals, més lírics, es despulla del soroll urbà i les coordenades d’espai i temps s’obren, no se circumscriuen tant com en els llibres anteriors. Sempre, però, percebem una cura obsessiva en la construcció del poema i en les paraules amb què basteix la seva poesia.\nI finalment arriba Esdeveniment, el darrer llibre, i si acollíem alguna idea preconcebuda de la poesia d’en Mirabete, ens la fa miques. No tan sols trenca amb la narrativitat, sinó que fa una depuració estilística extraordinària i un exercici metalingüístic en què reflexiona sobre els límits i l’experiència del llenguatge.\nSi com afirma Heidegger “El llenguatge és l’habitacle de l’ésser” en Ricard Mirabete, en tots els seus llibres, però especialment en el darrer treball, no vol habitar un llenguatge desgastat i previsible, ni un llenguatge retòric amb adjectivació tòpica. Les paraules no ofeguen el lector, s’obren a la reflexió; és la poesia més concisa de l’autor, amb elisions perquè siguem també nosaltres creadors de l’obra.\nUn home amb bicicleta\nEll estava orgullós i alegre\ni se’n tornava, un cop i un altre,\namb la bicicleta cap a la pensió.\nHi treballava a la cuina;\nA canvi, el deixaven dormir a les golfes.\nA mitjanit se’l veia al bar de la plaça.\nBevia a cor què vols,\nno enganyava a ningú.\nUna vegada m’explicà que només recordava\ntres paraules ofegades a la sorra.\nTothora somreia i feia que sí,\nque no, que més tard… amb moviments\nmassa expressius que semblaven bromes\nde pallasso sobreactuat.\nde venir al bar i asseure’s amb nosaltres,\nde prendre una cervesa i portar-nos també\ndiaris francesos que no llegíem\ni revistes de dones.\nL’estiu passat ja no el vèiem.\nSempre havíem cregut que algun dia\nrecuperaria la veu.\nRicard Mirabete, Les ciutats ocasionals, 2009\nNit d’ulls deserts\nSigui com sigui, per fi som a casa.\nEra llarga i bruta la ronda civil\n-i del tot tristoi el tomb intolerable\nper on he amputat la via Laietana-\nperò he arribat. Sí, embadocat\ncomptant fanals torts i semàfors girats\nfins que he trepitjat el terrat de casa.\nJa no semblava ciutat, Barcelona:\nera teoria originària, un principi.\nUn desfalc de llums corrents\ni cremor d’ulls deserts. Un frau.\nClama secret el vent d’ahir\nvora estances cobertes de blau.\nDavant dels ulls espurneja l’avinguda\namb punts de referència grocs.\nInútilment em lleva el son\naquest esperar sense cap raó\nque em dicta unes hores blanques\nque em són refugi vermell, verda ferida.\nSer d’on no hi visc: romandre on no hi sóc.\nI fer de mi un cabdell que rodola\nELL ENS MIRA\nAmb les mans lligades\nal motor del temps,\nTensa les cordes vocals\ni no en surt cap paraula.\nAra escolta una melodia\nque d’altres diuen que és el silenci\nmentre dibuixa mentalment\nl’espai buit del món.\nDes del més distant dels mons possibles.\nOn l’emoció és el dictat del foc primigeni\nque promou l’harmonia preestablerta\nde molt de temps abans, des de l’origen del so.\nEns mira de lluny i ens allarga la mà del temps.\nDes d’una altra llum, des de l’origen del so.\nRicard Mirabete, Nuclear, 2015\nNO ÉS, TAMPOC\nNo és tan sols un joc\nmirar-se de reüll l’ahir\no avançar-se al després.\nÉs només una llum\nencesa al lluny que vol\nque l’apaguis: l’instant.\nTOT RESSONAVA CEC\nTrapezis de la nit: anelles\ninvisibles es filtraven en el besllum\ndel nostre vas de vi. Arran\ndel finestral capturàvem junts les paraules\nmentre tot ressonava cec;\nperò en gotes de cristall\ndels nostres llavis purs\nen sobresortia la promesa.\nRicard Mirabete, Cel estàtic d’elevadors, 2016\n(DE L’EXPLOSIÓ DEL COS\nA L’EXPANSIÓ DEL COSMOS)\nL’ordre i l’aventura del mar: el banyador.\nEl llamp del dispers en la unicitat del vers\nque erosiona en tu el neguit de ser funció\nde l’explosió blanca de la platja solar\no del gris univers.\nD’aquest temple teu de llum en l’oli del mar:\nla pell del nedador.\nLa pedra fereix l’embat del vent\ni escurça la nostra mirada.\nDavant teu el buit encerclat\nla nuesa del dubte:\nuna pedra que sí\ndesprés de nosaltres.\nSi alço les mans\ncremo fulla i esperança\nés ara un contorn\nde verda recança\nem guardo l’espiga del dir\nera un interrogant\nla muntanya extrema\ni cremo fulla i cant.\nRicard Mirabete, Esdeveniment, 2017\nLlavors, el cor necessari arriba a ser aquell que no hem ensinistrat. Metàl·lic, ultralleuger, llis. L’espera blava –o la nit de l’ànima- és travessada per la desaparició que ho impregna tot de por, de pedra, de res. I afirmar que dir –com també escriure- és parlar fluix, creure alt, tornar de lluny i llegir. Llegir, llegir, de res. Sentiu? D’un cor no en farem gran cosa. D’un cos? No en direm grans coses. És l’hora de ser en els noms, ser-ne la seva presència, abrigar-nos el fred de dins amb el d’enfora. Sentiu? Del captiveri ningú no en dóna fe. Tothom se’n riu del vigilant i de qui el vetlla. Però el dia final s’acosta i no és nit, ni sol, ni calç. És blanc. Metàl·lic, ultralleuger, llis.\nVolem expressar el nostre sincer agraïment a en Ricard Mirabete per la gran vetllada de poesia que vam compartir. El nostre convidat va fer un recorregut atractiu i amè per la seva obra poètica, un veritable plaer per a tots els assistents.\nPublicat dins de CONVERSES LITERÀRIES, POETES CONVIDATS, Ricard Mirabete | Deixa un comentari


FULL INFORMATIU NÚMERO 9: MAIG 2014 | Escola Guillem Isarn\nFULL INFORMATIU NÚMERO 9: MAIG 2014\nPublicat el 09/05/2014 per directorguillemisarn\nAl Diari Oficial de la Generalitat ha sortit publicada l’Ordre ENS/124/2014, de 14 d’abril, per la qual s’estableix el calendari escolar del curs 2014/15 per als centres educatius no universitaris de Catalunya. Els principals trets que inclou aquesta ordre són:\nLes classes a primària s’iniciaran el dia 15 de Setembre i finalitzaran el 19 de juny.\nLes vacances de Nadal seran del 24 de desembre al 7 de gener (ambdós inclusos)\nLes vacances de Setmana Santa seran del 28 de març al 6 d’abril (ambdós inclusos)\nLes escoles podran escollir 3 dies festius de lliure disposició (aprovats pel Consell Escolar) que es podran ampliar a 4 o 5 en cas que un o ambdós dels dies de festa local caiguin en dia no lectiu.\nEs podrà sol·licitar jornada intensiva de classes el dia 23 de desembre de 2014 i a partir del dia 8 de juny del 2015.\nEl dia 6 de maig hi ha prevista una reunió al Departament d’Ensenyament a Lleida entre el Director dels Serveis Territorials d’Ensenyament a Lleida, l’Alcalde de l’Ajuntament de la Fuliola i Boldú, la Inspectora d’ensenyament i el Director de la nostra escola per parlar de l’arranjament de la tanca del pati escolar.\nDins del projecte de ciutadania es van realitzar al mes d’abril un conjunt d’activitats inter-generacionals entre l’Escola i la Residència Geriàtrica de la Fuliola. El dia de Sant Jordi, l’alumnat del cicle inicial van anar a la residència i els avis els hi van oferir una representació de diferents contes populars. Els alumnes també els hi van oferir un espectacle musical. El dia 24 d’abril, els avis ens van visitar a l’escola, van aprofitar la visita per contemplar l’exposició sobre els monestirs que tenim al nostre centre, el mestre Josep va ser l’encarregat d’explicar-los el contingut d’aquesta exposició; posteriorment, els alumnes del Cicle Inicial els van acompanyar al pati de l’escola per ensenyar-los el nostre hort escolar. Els hi van explicar els productes que van plantar i van escoltar els consells que els hi van donar els avis. Ells en saben molt de cuidar un hort!!!. Podeu veure fotografies d’aquestes activitats al nostre blog.\nEl Departament està començant a desplegar el projecte d’impressió als centres. En el transcurs dels propers mesos es projecta proveir d’una o més impressores/fotocopiadores (depenent del tamany del centre) a tots els centres educatius. La manteniment i provisió corre a càrrec del Departament. Aquesta actuació comporta que es retocarà en remot la configuració del concentrador (switch) principal del centre, o es substituirà per un altre d’adequat, i la instal.lació d’un ordinador servidor d’impressió a cada centre. S’assignarà un nombre determinat d’impressions a cada centre, amb quota d’usuaris (que gestionarà la direcció) i es podrà demanar unaampliació si és necessari, a un preu que ens han indicat serà molt favorable pels centres.\n6 i 7 de maig: Proves de Competències Bàsiques per l’alumnat del Segon curs del Cicle Superior.\n13, 14 i 15 de maig: Lliurament de fruita a l’hora d’esmorzar. Campanya “A la nostra Escola mengem més fruita”: poma, taronja i tomàquet cherry.\n29 de maig: Consell Escolar (Aprovació del calendari escolar).\n30 de maig : Sortida al zoològic de Barcelona. Alumnes d’Educació Infantil i Cicle Inicial.\n4 de juny: Sortida a la fàbrica Danone i a Cosmo Caixa de Barcelona. Alumnes de Cicle Mitjà i Superior.\n9 de juny: Inici de la jornada intensiva de classes pel matí. Horari de 9 a 13 hores. Per la tarda no hi haurà activitat docent.\n20 de juny: Darrer dia de classes. Festa de fi de curs.\n27 de juny: Lliurament d’informes i àlbums a les famílies de tot l’alumnat del centre.


Buidatge de pisos Martorell | Buidatgedepisos\nEn buidatge de pisos a Martorell pot fer del seu buidatge la tasca més senzilla, doncs ells s’encarreguen d’absolutament tot el treball. Són una empresa confiable, sòlida i professional. La seva experiència els ha permès posicionar-se com els primers en el sector, i són els qui ofereixen el millor servei.\nTenen una visió molt clara, i fan molta èmfasi en la responsabilitat, compromís i atenció personalitzada a cadascun dels seus clients. Busquen resoldre qualsevol inconvenient i brindar les solucions més ràpides. Són simplement un grup de professionals excel·lentment capacitats per a cadascuna de les tasques.\nAcudeixen a cases, pisos, oficines, pensions, habitacions, garatges, restaurants, bars, locals comercials, hospitals, empreses i naus industrials. Retiren des de mobles, electrodomèstics, estris, màquines en desús, roba i catifes. Fins a enderrocs productes d’inundacions i incendis i restes de paper, cartró, plàstic i fusta.\nCal ressaltar, que tots aquests objectes són portats fins a punts verds per al seu corresponent tractament. Allí són transformats, sigui per a activitats de reciclatge o reutilització. En cas contrari, són transportats fins a abocadors que posseeixen l’autorització per a tal fi. De qualsevol manera, busquen impedir impactes negatius en el medi ambient.\nEntre altres coses i com un altre tret de la seva eficiència i compromís, ofereixen als seus clients, els preus més econòmics, a pesar que cada prestació exigeix el pagament d’una suma específica. En aquest sentit, també brinden un pressupost ajustat a la necessitat de cada usuari, per accedir a ell és molt simple.\nSolament n’hi ha prou amb ingressar a la pàgina web de l’empresa i omplir allí el formulari. Altres mètodes són comunicar-se als seus nombres telefònics, 93 450 37 48 ou 627 29 86 46 i visitar les seves oficines situades a Martorell, 08760. Cal destacar, que una vegada acabades la feina de casa, lliuren la corresponent factura.\nAixí mateix, en buidatge de pisos a Martorell es preocupen per brindar el servei a qualsevol moment, fins i tot en casos d’urgència. Així que quan sigui necessari, realitzen buidatges en menys de 24 hores. A més, estan disponibles els 365 dies de l’any. Són una empresa completament homologada, amb tots els certificats i permisos que exigeix la llei i els ajuntaments.


Ets a: Inici > Àmbits > Educació > Es posa en marxa la modalitat virtual del Voluntariat per la Llengua\nEs posa en marxa la modalitat virtual del Voluntariat per la Llengua\nImatge Voluntariat per la Llengua modalitat virtual\nEl Voluntariat per la llengua (VxL) ha posat en marxa la modalitat virtual del programa per tal que les persones que no poden trobar-se de manera presencial amb la seva parella lingüística puguin fer-ho a través de videoconferència. D'aquesta manera, els participants podran practicar el català sense estar condicionats pel lloc on visquin o per qualsevol altre factor.\nAmb la nova modalitat, el programa de la Direcció General de Política Lingüística (DGPL) que gestiona el Consorci per a la Normalització Lingüística (CPNL) amplia la seva oferta i les vies d'interacció en català entre persones d'arreu del món.\nPer participar-hi com a voluntari (en cas que es vulgui ajudar una altra persona a practicar el català) o com a aprenent (en cas que es necessiti practicar-lo), cal ser major d'edat i inscriure's a http://vxl.cat/participa-hi. A la fitxa que s'ha d'emplenar hi ha la possibilitat d'escollir la modalitat virtual, la presencial o ambdues.\nCom sempre, la dinamitzadora del CNL Montserrat s'encarregarà d'assignar una parella lingüística d'acord amb la disponibilitat horària i les preferències del nou inscrit, donarà unes orientacions perquè les trobades virtuals siguin el màxim de satisfactòries, facilitarà materials de suport en línia per promoure les converses i atendrà totes les consultes o suggeriments que es vulguin fer.\nEl compromís de la parella lingüística és trobar-se una hora a la setmana durant un mínim de 10 setmanes per parlar en català del que vulguin en un context distès el dia i l'hora que els vagi bé. En el cas de la modalitat virtual, ho podran fer des d'un ordinador o dispositiu mòbil amb el programa de videoconferència que més els convingui.\nD'altra banda, continua la modalitat presencial del programa en la que actualment ja s'han format les primeres parelles lingüístiques de l'any 2017, grups de conversa amb la col·laboració de la Biblioteca de Gironella, i a partir del març es preveuen noves formacions de parelles lingüístiques a totes les comarques que gestiona el CNL Montserrat i especialment a les capitals: Igualada, Manresa, Berga i Puigcerdà.\nVoluntariat per la llengua és un programa de la Direcció General de Política Lingüística de la Generalitat de Catalunya i del Consorci per a la Normalització Lingüística (CPNL) que fomenta l’ús de la llengua catalana en les relacions personals tot posant en contacte una persona que parla habitualment català amb una altra que en té coneixements bàsics i que vol fer un pas endavant per parlar-lo amb normalitat. El CPNL va iniciar el programa l'any 2002, a Cornellà de Llobregat, amb 19 parelles participants. Des del 2003 fins ara hi han participat més de 100.000 parelles


BIBLIOTECA PI D'EN XANDRI: d’octubre 2014\nEl passat divendres 24 d'octubre vam celebrar a la nostra biblioteca EL PI LECTOR, el Dia Internacional de les Biblioteques Escolars. Un any més, un grup d'alumnes de sisè, han estat preparant un conte, que han explicat a tot l'alumnat de l'escola. Durant tot el dia van anar passant per la biblioteca tots els nens i nenes, per poder escoltar aquest conte de l'autor italià Gianni Rodari, "EL CAMÍ QUE NO DUIA ENLLOC". Una història que ens ha fet pensar a tots i a totes. Des de la biblioteca volem felicitar a tot l'alumnat que ha participat en aquesta activitat!!!!!!\nPublicat per BIBLIOTECA PI D'EN XANDRI a 18:47 Cap comentari:\nJA TENIM 5000 LLIBRES\nComencem un nou curs escolar amb moltes ganes i il·lusió. La nostra biblioteca ha tingut un inici de curs especial. Aquests primers dies hem assolit una fita molt important. Amb les noves adquisicions fetes, i començada la tasca de catalogació hem superat els 5000 llibres!!!!!\nEns ha costat molt decidir a quin llibre posàvem aquest número tan especial per a nosaltres.\nFinalment creiem que ho hem aconseguit.\nEscrit i il·lustrat per la Bea i la Sílvia Gil\nÉs un llibre que ens fa partícips del respecte per la natura. El resultat és aquesta faula bellíssima i commovedora que ens convida a plantar la nostra pròpia llavor per protegir els tresors vius amb què compartim la Terra.


"A què ens referim quan parlem de vulnerabilitat social?" | TSCAT\n"A què ens referim quan parlem de vulnerabilitat social?"\nEl Col·legi de Treball Social hem publicat un article al diari digital Social.cat on reflexionem sobre el terme vulnerabilitat social i reivindiquem el seu ús correcte.\n"La recent popularització del terme ha portat al fet que en moltes ocasions es faci servir en substitució o com a sinònim de conceptes més contundents com són la pobresa, la marginalitat o l'exclusió social. Davant d'aquesta pràctica, cada cop més estesa, és important que des de les ciències socials, i especialment des del treball social, reivindiquem la utilització correcta i adequada del terme", s'apunta en aquest article.\nEn aquest escrit, s'explica que el concepte de vulnerabilitat "va més enllà d'una concepció econòmica relacionada amb la pobresa, constituint-se com un terme que fa relació a situacions multidimensionals, dinàmiques i transversals, que afecten no sols l'individu, sinó al seu entorn (família, comunitat) i a la societat on viu (polítiques socials, entorn socioeconòmic, desigualtats socials, etc.)".\nPer això, la importància des del treball social de reivindicar un ús apropiat d'aquest terme, tan popularitzat arran de la pandèmia. "El llenguatge mai no és innocent i la seva simplificació o ús eufemístic pot allunyar-nos de realitats complexes que requereixen reflexions profundes", finalitza l'article.


Un espectacle de dansa de Salvador Dalí, acte central de la campanya de Mans Unides a Balaguer – Comarques de Ponent\nUn espectacle de dansa de Salvador Dalí, acte central de la campanya de Mans Unides a Balaguer\nLa Comisió de Mans Unides de Balaguer comença la seva campanya anual el pròxim 8 de febrer amb el dejuni voluntari que fan a favor de la gent del Tercer Món. Enguany el lema de la campanya es, Mares sanes, salud i esperanza. D’aquesta manera, tots els col·legis de la ciutat de Balaguer s’impliquen, ja que els alumnes i professors hi participen activament. La Comisió de Mans Unides de Balaguer comença la seva campanya anual el pròxim 8 de febrer amb el dejuni voluntari que fan a favor de la gent del Tercer Món. Enguany el lema de la campanya es, Mares sanes, salud i esperanza. D’aquesta manera, tots els col·legis de la ciutat de Balaguer s’impliquen, ja que els alumnes i professors hi participen activament. Enguany però compten amb una important novetat i es que el pròxim 17 de febrer, al Teatre Municipal de Balaguer tindrà lloc la representació de Salvador Dalí, El camí cap als somnis a càrrec de l’Aula Municipal de Dansa Balaguer. L’obra dirigida per Albert Bonet s’oferirà als veïns de la ciutat, perquè d’aquesta manera puguin col·laborar amb la causa de Mans de Unides. L’aportació que es recapti es destinarà per un projecte a el Petem, que és una població indígena de Guatemala. Enguany demanen a Mans Unides el recolzament per a promocionar la dóna índigena en el camp de l’alfabetització, la formació integral i la capacitació tècnica i nutricional.


Introducció a la Ciència Sagrada. Programa Agartha: Mòdul II a\nINTRODUCCIÒ A LA CIÈNCIA SAGRADA\nEn els capítols anteriors el lector ha tingut oportunitat de veure com s´articula aquest curs, on les interrelacions de les diferents disciplines de la Tradició Hermètica (Simbolisme, Alquímia, Filosofia, Astrologia, Numerologia, Càbala, Teúrgia, etc.) juguen un paper fonamental en els nostres estudis. Veritablement, tal i com succeeix amb l'evolució de qualsevol planta i el seu desenvolupament, el germen es troba de manera potencial en aquestes primeres pàgines, a les que el lector hi ha de tornar constantment i cíclicament, o sigui amb les característiques pròpies d'un ritus. No està de més advertir que la reiteració d'aquest ritus, el temps que se li dedica i la concentració que s'hi empra, són directament proporcionals amb el fruit que se'n obté. A vegades semblem disposats a realitzar empreses heroiques, i malgrat això no som capaços, per fantasmes mentals, de realitzar coses senzilles que necessiten d'una actitud conseqüent i perseverant. Si l'estudiant és capaç de viure's com objecte dels seus experiments, emparat en la Doctrina i en les diferents disciplines que pren la Tradició per a manifestar-se, podrà obtenir satisfactoris resultats i beneficiosos dividends, tant físics com psicològics i espirituals. No cal dir que aquestes ciències i arts només poden ser utilitzades al més alt nivell, el que en la Càbala seria Kether en Atsiluth o encara més lluny, si així es pogués dir, o sigui al nivell del que és supracòsmic, (que inclou, certament, el "supramicrocòsmic). La meta de les investigacions és molt elevada i no s'han de confondre els objectius metafísics amb els fenòmens psicològics que es podran anar observant en el camí. Els propòsits de la Ciència Sagrada són veritablement profunds. La vida és cosa seriosa, malgrat les imatges que el consumisme mental i la dessacralització del món podrien fer suposar.\nL'Agartha constitueix una xarxa invisible de voluntats, unides per llaços tan reals i indestructibles com els que lliguen a la pròpia estructura del Cosmos, considerada un model arquetípic de manifestació. Aquesta cadena d'unió transmet el missatge de la Philosophia Perennis, és a dir de la Ciència Sagrada, que per intemporal ha estat coneguda per tots els pobles de la Antiguitat, els fragments de la qual encara mantenen i conserven viu al propi home modern (fins i tot a l'occidental i a l'habitant de les grans ciutats) malgrat que aquest ho negui o ho desconegui, ja que les arrels culturals de les arts i les ciències deriven de Principis Metafísics i d' Idees Eternes.\nSegurament són moltes les preguntes que vostè s'ha fet en la dinàmica del nostre curs. El I Ching o "Llibre de les Mutacions", llibre de saviesa i veritable oracle xinès, diu que el més difícil és formular les preguntes de les que es vol obtenir resposta. Això és degut en part a la multitud d'interrogants que un es fa en relació amb els temes tradicionals i amb tot allò que es voldria saber d'una vegada i per sempre. Així mateix és exacte que en la pregunta està implícita la resposta. Igualment és comprovable que si acudim al recurs de la paciència, les respostes es van produint per elles mateixes sense necessitat de forçar les situacions. Ja sabem que la llavor és la potencialitat de l'arbre i que aquest pot créixer sa i vigorós si se'l rega amb constància i es desbrossen les males herbes que poden impedir el seu desenvolupament.\nNo hem parlat encara en el nostre Programa d'En Sof, (tot i que l'hem citat sumàriament) ja que ens interessava presentar primer el model de l'Arbre de la Vida i treballar-hi, per tal que l'estudiant s'anés familiaritzant amb la seva estructura i a l'hora jugués amb les diferents relacions a què dóna lloc, el mateix que amb les lletres i amb altres imatges pròpiament cabalístiques. Volem recordar que aquest model de l'Arbre correspon exactament a Adam Kadmon, l'home total, i ens hi referim primer per tractar d'entendre certes proporcions que ens portaran a la idea del que és En Sof per als cabalistes. Estem parlant de les seves mesures, anomenades en hebreu Shiur Koma, ja que la Càbala identifica a Adam Kadmon amb el cosmos. La "alçada dels talons d'aquest ésser és de trenta milions de parasanges", s'afirma lacònicament. Però després s'explica que "un parasange del Creador té tres milles, una milla té deu mil metres i un metre tres empans, i un empan conté el món sencer".\nNo hi ha dubte que aquestes mesures abracen totes les possibilitats de l'Univers, qualssevol que siguin. Doncs bé, malgrat això la idea d'En Sof supera, si així pogués dir-se, totes aquestes possibilitats. Respecte al diagrama de l'Arbre de la Vida, model del Cosmos, i la ubicació d'En Sof en ell remetem el lector al Mòdul I, Nº 18.\nCom es veurà la seva posició és supracòsmica, se l'anomena l'Antic dels Antics (Deus Ignotus). Ni tan sols pot ser imaginat per l'home. S'expressa a través del cosmos, de l'home celestial, del creador, que a penes és un punt residual del seu no-res infinit. La paraula Ain (No-res), utilitzada a vegades per els cabalistes i el Zohar com idèntica a En Sof, comporta una idea de buit absolut. Però aquest no-res i aquest buit no són "quelcom" en el sentit de l'expressió moderna, és a dir: quelcom que pugui ser percebut o s'expressi com una negació d'una altra cosa. En veritat En Sof no és res del que podés ser quelcom, tal la Majestat Immesurable d'aquesta doctrina cabalística. Per això les tres primeres sefiroth corresponen a la Triunitat dels Principis de l'Ésser Universal, i per tant també les de l'ésser individual. Es corresponen amb els principis celests, que al seu torn generen els terrestres tal com en el simbolisme constructiu la cúpula i la base del temple. Es tracta de la naturalesa de Déu, si es podés dir així, que se sintetitza en la Unitat, a la que Déu és assimilat. Aquests estats són supraindividuals i estan assenyalats en el diagrama de l'Arbre de la Vida, com a supracòsmics, ja que estan per damunt de les sefiroth de "construcció" (còsmica). Això no obstant encara estan determinats per la numeració que se'ls hi assigna, començant per la Unitat. Efectivament, la Unitat és la síntesi on pot trobar-se l'essència i el sentit de la totalitat de la Creació; però al mateix temps aquesta assumpció del Si (anomenat també Bé i Sol) és al seu torn l'únic mitjà de passatge a altres "espais", aquesta vegada sí, autènticament i veritablement supraindividuals i supracòsmics, (metafísics), clarament signats en la càbala amb el nom d'En Sof, equivalents al No-Ésser, dels quals no se'n parla ja que per definició són inefables. També aquesta simbolització d'una successió de graus de Coneixement es troba implícita en la mateixa planta de l'edifici del Temple, mitjançant la porta, el laberint, l'altar i el sancta-sanctorum, que delimiten zones simbòliques específiques que s'articulen de menor a major en el recorregut iniciàtic que la construcció proposa.\nEL NIVELL I LA PLOMADA\nEl nivell i la plomada ocupen un lloc eminent al moment de posar-se "mans a l'obra" i d'aixecar els fonaments de la tasca constructiva. Amb el nivell es comprova si la base de l'edifici està completament plana, evitant que puguin existir desnivells i deformitats en el terreny. Es tracta de que l'obra s'alci amb la seva base perfectament horitzontal, i totes les seves parts anivellades entre si, ja que qualsevol distracció en aquest sentit acabaria, tard o d'hora, amb l'ensorrament de tota l'edificació. Al seu torn, la plomada exerceix un paper fonamental, ja que gràcies a ella l'edifici s'aixeca verticalment i perpendicularment. D'aquesta manera, nivell i plomada es relacionen amb la horitzontal (energia passiva) i amb la vertical (energia activa), i tot el que ja s'ha dit d'ambdós símbols pot ser aplicat als ensenyaments que deriven d'aquests dos instruments (veure Mòdul I, Nº 33). La unió del nivell i la plomada configuren per això el símbol de la creu, que resulta de l'entrecreuament d'un eix vertical y un altre horitzontal, els quals durant la construcció de l'edifici en van creant l'estructura.\nEn el temple universal que és el cosmos visible, l'extrem superior de l'eix de la plomada "còsmica" està situat en la estrella polar (el zenit de Món) des de la que efectivament davalla un eix imaginari –però no menys real– al voltant del qual gira tot l'univers. En el temple pròpiament dit aquesta plomada és l'eix perpendicular (representat o no visiblement) que cau de l'extremitat de la clau de volta fins el centre del rectangle de la nau on està situat el Altar o Ara, la "pedra fonamental". Es doncs la plomada un símbol de "l'Eix del Món", aquell que, sostingut per la mà de l'Arquitecte constructor, travessa els tres móns, el Cel, la Terra i l'Infern, o Inframón. En el microcosmos subtil de l'home també existeix un eix vertical (anomenat sushumnâ en la tradició hindú) que travessa els diferents estats de consciència (simbolitzats pels chakras o "rodes"), des de l'inferior, situat simbòlicament en la base de la columna vertebral, fins el superior, localitzat en la "coroneta" o clau de volta craniana.\nAixò està estretament relacionat amb el procés mateix del Coneixement i la Iniciació, doncs aquesta tracta, com ja sabem, d'un despertar gradual d'aquests estats de consciència, anàlegs als de l'Ésser Universal. La plomada representa aquí el símbol de la recerca de la Veritat que penetra fins les profunditats més recòndites del nostre ésser, amb l'ajut naturalment d'aquest nivell intern que ens obliga a una total submissió a la Voluntat Superior que aflora en nosaltres, i sense la qual tot intent de recerca espiritual és una quimera. "Si l'Etern no edifica la casa en va treballen els que la construeixen". O bé, recordant la fórmula hermètic-alquímica V.I.T.R.I.O.L., "Visita l'Interior de la Terra (de tu mateix) i Rectificant Trobaràs la Pedra Oculta".\n5 IMATGES I SÍMBOLS\nExisteix una natural i lògica relació entre imatge i símbol. Quan es tracta de símbols, el marc d'expressió dels quals és l'espai, com per exemple els geomètrics, arquitectònics i iconogràfics, la seva vinculació amb la imatge és obvia. I quan es desenvolupen en el temps, com ara la música ritual i sagrada, la poesia i els relats orals dels mites, aquests generen simultàniament a la seva audició, imatges i visions simbòliques. I això és així perquè, com ja deia Aristòtil, l'home coneix mitjançant imatges, és a dir que la seva naturalesa anímica i intel·lectual està especialment capacitada per comprendre a través de les representacions simbòliques. Així mateix el llenguatge sintètic i universal de les imatges simbòliques allibera la psique de la dualitat de tota dialèctica existencial, on allò purament mental i cerebral preval sobre la veritable intuïció intel·lectual que resideix en el cor, la qual cosa equival a una purificació regeneradora, i el seu fi és retornar-nos la puresa mental i la innocència virginal dels orígens; una transmutació de la consciència tal que harmonitzi perfectament amb l'ésser del món i de les coses.\nL'home tradicional veu també en l'univers, i en tot allò que l'envolta, una exteriorització d'ell mateix, una imatge del món que habita en el seu interior. Això és degut a que tots dos, cosmos i home, estan fets d'igual substància vivificada pel mateix Esperit. Aquesta certesa condueix a una identificació amb les forces invisibles i les energies numinoses que animen la matèria, a la qual imprimeixen una forma o estructura intel·ligible, que esdevindrà el símbol o el signe d'aquestes potències creadores. D'aquí ve l'error modern de considerar el món com quelcom esmús i homogeni, quan en veritat enclou una varietat inexhaurible de possibilitats d'ésser que constantment manifesten la realitat dels atributs divins. De manera velada o evident, tot conserva la petjada del que és sagrat, ja que com diu el Zohar: "el món subsisteix pel misteri".\n6 EL SÍMBOL DE L'ESCALA\nL'escala és, amb l'arbre, un dels símbols més notoris de l'Eix del Món, i també dels més difosos en totes les tradicions. Tot i que més endavant tractarem aquest important símbol de forma més desenvolupada i el relacionarem amb el simbolisme de passatge, per ara ens és suficient dir que l'escala està lligada sobretot a la idea de moviment d'ascens i descens al llarg d'aquest Eix, connectant la terra (i l'inframón) amb el cel, i viceversa, a través dels diferents nivells, móns o estats de l'ésser que conformen el conjunt de la manifestació universal, nivells representats pels graons horitzontals que uneixen els dos muntants verticals, els quals es corresponen de manera evident amb les dues columnes laterals de l'Arbre Sefiròtic, que també pot ser visualitzat com una escala. D'aquestes columnes, una cal considerar-la com ascendent i l'altra com descendent, la qual cosa es realitza al voltant de l'eix central o pilar de l'equilibri, que és l'autènticament axial. Això últim recorda el símbol de la doble espiral (present en l'escala de "cargol"), exemplificació de les dues corrents d'energia còsmica que s'enrotllen al voltant de l'eix central, tal i com podem observar en el Caduceu d'Hermes-Mercuri.\nCal afegir que el nombre de graons és normalment de set, relacionats amb els set cels planetaris, i també amb les set virtuts i les arts i ciències lliberals, considerades com esglaons que permeten pujar de forma "escalonada" (efectiva) pels graus del Coneixement. En aquest sentit, recordarem que entre els indis d'Amèrica del Nord i altres pobles arcaics encara vius, l'ascens i descens per l'eix còsmic es realitza a través de l'arbre o pal ritual, al llarg del qual hi han una sèrie d'escissions que representen els diferents móns o estats que cal travessar fins arribar a la cúspide o cim que al seu torn equival a l' "ull de la cúpula" en el simbolisme constructiu, per on es produeix la sortida definitiva del cosmos i la unió amb la Realitat transcendent.\nEL SÍMBOL DE L'ESVÀSTICA\nEntre les representacions simbòliques del Centre del Món, la de l'esvàstica cal destacar-se especialment, ja que a més de ser un equivalent del símbol de la creu i de la roda, i participar per tant de les seves significacions generals, hi apareixen altres variants que ens confirmaran en la certesa de que els símbols constitueixen autèntics vehicles del Coneixement.\nPel fet de trobar-se en l'art de tots els pobles tradicionals des de la més remota antiguitat, l'esvàstica és un dels símbols que remeten directament a la Tradició hiperbòrea o primordial. Ella és, efectivament, una creu, només que a aquesta creu s'hi afegeixen quatre línies en els seus extrems, formant així d'altres angles rectes o escaires, de tal manera que aquestes línies suggereixen o porten implícit el moviment de gir al voltant del seu centre, generant així la circumferència. Ara bé, degut a que aquesta circumferència (que recordem simbolitza la manifestació universal) no està figurada de forma expressa en l'esvàstica , aquesta més que un símbol del cosmos, apareix com un símbol de l'acció vivificant que sobre ell hi exerceix el Principi, considerat com l'autèntic "Motor immòbil". Efectivament, el més important en l'esvàstica és el punt fix, símbol del Centre, el qual roman inalterable i immutable, i malgrat això és el que transmet la seva energia a la Roda Còsmica, generant-la i donant la vida a totes les coses, éssers i móns continguts en ella, els quals després de complir el desenvolupament complet de totes les seves possibilitats hi retornen novament. Com es veu, aquestes significacions no tenen absolutament cap relació amb l'ús polític que s'ha fet d' aquest símbol en els temps moderns.\nAfegirem que els quatre angles o escaires de l'esvàstica també els podem observar en les quatre posicions cardinals que la constel·lació de la Óssa Major descriu en el seu cicle diari al voltant de l'estrella polar, la qual, degut a la posició central que ocupa en el cel –ja que tots els cossos estel·lars roten al seu voltant– s'ha considerat efectivament com el domicili simbòlic del Principi, també anomenat la Gran Unitat en altres tradicions. En el nostre model de l'Arbre Sefiròtic l'estrella polar es correspon amb Kether, com ja sabem (veure Mòdul I, Nº 18), i no deixa de ser interessant recordar referent a això que en el Zohar la Óssa Major rep el nom de Balança (també en l'antiga tradició Xinesa rebia aquest nom), indicant que aquesta es troba "suspesa en un lloc que no existeix", el que equival a dir en el que és immanifestat, que és on resideix veritablement l'equilibri i harmonia de tota la manifestació. En la tradició hindú, a més, l'esvàstica apareix com un dels signes distintius dels brahmans, i de fet en aquesta mateixa tradició s'afirma que les set estrelles que composen aquella constel·lació representen a cadascun dels savis (anomenats rishis) que transmeten el Coneixement d'un cicle a un altre de la humanitat.\nEl Tarot, origen del joc de cartes, és un oracle, un llibre sagrat escrit no en paraules sinó en setanta-vuit pàgines o làmines dibuixades en color, cadascuna amb les seves múltiples i precises correspondències i profunds significats, que en ser primer estudiades i després "escartejades" o col·locades de diferents formes simbòliques, actuaran màgicament en l'interior de l'aprenent tot servint de vehicle despertador de la consciència i ordenador de la intel·ligència; és a dir, com a suport simbòlic del coneixement metafísic.\nA cada carta se l'anomena "arcà" ja que connecta amb un misteri, amb una força sobrenatural, amb un arquetip que s'hi revela –com en qualsevol símbol sagrat– i permet així que aquesta energia superior prengui una forma capaç de tocar els sentits humans i permetre que l'home, que parteix d'aquesta base sensible, pugui elevar-se cap el coneixement del que està més enllà del món material, i fins i tot més enllà del món psíquic, és a dir els plans arquetípic i espiritual.\nLes setanta-vuit làmines del Tarot es divideixen en tres grups de la següent manera: el primer grup està constituït per quaranta cartes denominades "els arcans menors"; el segon es composa de setze làmines anomenades "cartes de la cort"; i el tercer per vint-i-dues il·lustracions conegudes com "els arcans majors". S'acostuma estudiar en primer terme aquestes últimes vint-i-dues.\nOferim a continuació les 22 lletres de l'alfabet hebreu perquè el lector s'hi vagi familiaritzant. Igualment hi va el valor numèric corresponent a cada lletra. En l'hebreu antic les vocals no se senyalitzaven, ni es puntejaven, com es fa en el present. Per tant, les paraules escrites només amb consonants podien llegir-se de vàries maneres, o amb l'auxili de diferents vocals, augmentant així el seu poder evocatiu i semàntic en múltiples valoracions i sentits. Les lletres tenen vinculacions també amb altres símbols, molts d'ells animals, i de diferent naturalesa i índole, la qual cosa s'associa amb l'alfabet, la paraula i la metafísica del llenguatge.\nRecomanen copiar acuradament les lletres de l'alfabet hebreu. D'aquesta manera no només memoritzarem els noms de les lletres, els signes alfabètics, i les seves valoracions numèriques, sinó que treballarem amb símbols sagrats carregats d'Idees i energies màgiques i teúrgiques.\nEstà clar que si coneixem el valor esotèric de les lletres, les seves connotacions numèriques, i les transposicions i permutacions que poden donar lloc en el context de les paraules i les oracions, la lectura de qualsevol text sagrat –en particular La Bíblia– en què l'alfabet hebreu s'hi trobi present, passarà a tenir un altre sentit que el comú, literal i exotèric, i adquirirà un relleu i una profunditat molt més rica com més àmplia sigui. I és per aquestes associacions i correspondències entre números i lletres, i les relacions a que donen lloc, que es produeixen il·luminacions sorprenents en l'arrel metafísica del llenguatge humà, les que són anomenades per la Càbala "espurnes divines".\nEl Sefer Yetsirah o "Llibre de les Formacions", és també conegut pel nom de "Llibre de la Creació", ja que s'hi concreten les més antigues concepcions cosmogòniques jueves, que han servit durant generacions per a fonamentar el pensament metafísic i esotèric del misticisme hebreu i cristià (especialment durant l'Edat Mitjana i el Renaixement) i de la Càbala en particular. En ell s'hi troben específicament assenyalades en forma de breu i ajustada síntesi, determinades concepcions cabalístiques que ja hem anat oferint al llarg d'aquesta Introducció, entre elles, la "doctrina" de les deu sefiroth, com intermediàries entre el "Sant, beneït sigui", i la Shekhinah (la immanent presència divina, de la que properament parlarem), i també la de la Creació Universal a través de les vint-i-dues lletres de l'alfabet hebreu, la qual cosa equival a considerar el cosmos sencer com l'escriptura divina. Aquestes lletres es subdivideixen en tres grups: les tres mares, assimilades com ja hem vist, a aire, aigua i foc; les set dobles o redoblades, i les dotze simples, identificades posteriorment amb els set planetes i els dotze signes zodiacals, respectivament.\nTres lletres mares:Alef, Mem i Shin.\nSet lletres dobles (o redoblades):Beth, Guimel, Daleth, Kaf, Fe, Resh i Taw.\nDotze lletres simples:Hé, Vav, Zayin, Heth, Teth, Yod, Lamed, Nun, Samekh, Ayin, Tsade i Qof.\nUna idea nova és la de la unió de les deu sefiroth, xifres, o números, a les vint-i-dues lletres de l'alfabet hebreu, que conjuntament constitueixen les trenta-dues sendes de la saviesa.


CORRELLENGUA 2014 – XIXé Lliurament DELS PREMIS JAUME I de l’Alcúdia. - NOSAL3 en som + de tres\nCORRELLENGUA 2014 – XIXé Lliurament DELS PREMIS JAUME I de l’Alcúdia.\nUn any més, i ja en van 19, el Bloc de Progrés Jaume I de l’Alcúdia, rebrà, a les 20:30 hores, al Parc de la Nòria, la Torxa de la Flama de la Llengua que serà traslladada fins la Casa de la Cultura, on, la rebrà l’alcalde de l’Alcúdia, traslladant-la seguidament per presidir els Premis Jaume I. Com ha de ser un acte festiu, la Flama anirà acompanyada pels Alumnes de Dolçaina i Tabal del Centre Professional de Música, el Grup de Dansa de l’Alcúdia, El Bolero, Els Cabuts, els Negrets, els Dimonis Enroscats i els Tornejants.\nConvidem a tot el poble (i rodalies) per a que se sume a aquesta manifestació de reconeixement i estima a la llengua que parlem en aquesta part del món.\nUna vegada acabat el Correllengua, ens traslladarem als Salons Segle XXI on soparem i lliurarem els XIXens Premis Jaume I. Els premiats són:\nPREMI JOAN FUSTER al CENTRE D’ESTUDIS I INVESTIGACIONS COMARCALS ALFONS EL VELL DE GANDIA, per la seua dilatada i decisiva trajectòria en favor de l’estudi i la reflexió social des de posicions rigoroses i progressistes.\nPREMI JOAN FUSTER a TONI GISBERT, com a dinamitzador i impulsor de nombroses propostes i activitats en favor de la llengua, la cultura i la identitat del País Valencià.\nPREMI OVIDI MONTLLOR a L’HORTA TEATRE per la seua valuosa aportació a les arts escèniques valencianes i per fer del valencià la llengua principal de les seues produccions.\nPREMI CARLES SALVADOR al CONGRÉS D’EDUCACIÓ DE L’ALCÚDIA “JOSEP LLUÍS BAUSSET” per la seua trajectòria brillant a favor de la renovació i innovació educativa en una escola pública, de qualitat i en valencià.\nPREMI VICENT ANDRÉS ESTELLÉS a CAIXA RURAL DE L’ALCÚDIA, per la seua implicació econòmica i social en l’Alcúdia, i per fer del valencià un ús social i administratiu.\nPresentarà l’acte ANNA GALBIS CLEMENTE, qui té una sòlida formació com a periodista llicenciada per la Universitat Autònoma de Bellaterra. És també redactora, guionista presentadora i editora. El seu últim treball va ser com a presentadora de l’informatiu Bon Dia Comunitat Valenciana en NOU. Anteriorment, va ser presentadora d’informatius en el canal 9.24 Notícies, entre d’altres programes a Canal 6 i Ribera Televisió.\nEls tiquets per al sopar es podran comprar a l’ Esplai Llibres des del dissabte 20 de setembre i a la Casa de la Cultura els dies 29 i 30 de setembre de 19:30 a 20:30. El preu: per als socis 20 €, per als no socis 26 €.


¿Dónde estás Bernadette? Where’d you go, Bernadette | citizenjoel\nRichard Linklater és un director conegut per pel·lícules com la saga d‘Abans de l’alba (Before Sunrise) (1995), Abans de la posta (Before Sunset) (2004) i Abans del capvespre (Before Midnight) (20013) i, sobretot, per la premiada Boyhood (2014). Ara coguionitza i dirigeix l’adaptació de la novel·la homònima de Maria Semple. El director va explicar per què se sentia identificat amb la protagonista de la història: “m’ofenc molt i m’espanto quan la pel·lícula que vull fer no es fa (…) Així que, Bernadette és una mena de retrat d’això (…)de no ser capaç de dur a terme allò que et fa més feliç. Això es converteix en un fet tòxic (…) En el cas de Bernadette, hi ha raons molt complexes per a saber el que personalment i professional li ha impedit fer alguna cosa durant vint anys. La pel·lícula és un retrat de la seva lenta reconnexió amb si mateixa i la seva tornada al treball. “De fet, la protagonista tota l’estona mostra la necessitat vital de crear.\nLa història és narrada per la filla de la protagonsita, Balakrishna “Bee” (Emma Nelson). Explica la situació actual a casa seva amb el seu pare Elgin (Billy Crudup), que treballa subcontractat per Microsoft, i la seva mare, l’arquitecta Bernadette Fox (Cate Blanchett). Viuen a Seattle. La seva mare té una sèrie de comportaments estranys, ja que no se sent còmoda a la ciutat: no li cauen bé els seus veïns, especialment la presidenta de l’Associació de Mares i Pares, Audrey Griffin (Kristen Wiig). Després d’una sèrie de circumstàncies, Bernadette desapareix…\nLa fotografia de Shane F. Kelly transmet la sensació de falsa felicitat amb una lluminositat molt artificial de les escenes de Seattle. A mesura que la protagonista va redescobrint-se la lluminositat passa a ser més natural com tot allò que l’envolta, tant persones com objectes.\nLa banda sonora de Graham Reynolds i Sam Lipman és una de les notes més destacades del film. Acompanya l’evolució de la narració i cal assenyalar la cançó de Cyndi Lauper, “Time After Time” com a símbol de la unió familiar, especialment entre els personatges de la mare i la filla.\nEl film compta amb l’excepcional actuació de Cate Blanchett com a Bernadette. Però, també cal destacar la maduresa interpretativa d’Emma Nelson com a “Bee”, la filla de la protagonista i un bon Bill Caudrup com a Elgin, marit de la protagonista.\nDe fet, el director va explicar en una entrevista que la pel·lícula és un retrat de la maternitat: “Crec que la pel·lícula il·lustra la dificultat de ser pare: és un desafiament, és un compromís. Tots els pares senten que estan fallant. Però crec, que aquest sentiment és molt més agut per a les dones, per a la mare (…) No són tan sols les expectatives de la societat, sinó també el fet que tenir un fill transforma la vida de la dona més que la de l’home. És més probable que facin una elecció de carrera en relació amb això. No sé si això és una cosa natural, social o basada en el gènere”. De fet, la maternitat és un dels temes centrals del film, la vida de Bernadette està enfocada en fer feliç a la seva filla: la persona que més respecta i estima la protagonista, fins i tot per sobre del seu marit. En el fons, tanmateix, la maternitat tampoc no deixa ser una altra creació. I Bernadette necessita l’art i la creació per ser feliç, només creant se sent realitzada. En conclusió, un molt bon film, que va de menys a més, fins a convertir-se en una obra d’art, un disseny d’arquitectura audiovisual sobre una protagonista que és una autèntica artista.\nAquesta entrada s'ha publicat en Les meves crítiques i etiquetada amb amor, art, artista, ¿ Dónde estás Bernadette?, Billy Crudup, Cate Blanchett, Claudia Doumit, comèdia, Cyndi Lauper, educació, família, Graham Reynolds, Holly Gent Palmo, humor, James Urbaniak, Jóhannes Haukur Jóhannesson, Judy Greer, Kristen Wiig, Laurence Fishburne, mares i filles, Maria Semple, maternitat, Richard Linklater, Sam Lipman, Shane F. Kelly, tecnologia, Time After Time, Troian Avery Bellisario, veïnatge, viatges, vida, vida moderna, Vincent Palmo Jr, violència, Where'd you go Bernadette, Zachary Davis Brown, Zoe Chao. Afegiu a les adreces d'interès l'enllaç permanent.\n← …Historias de Filadelfia(The Philadelphia Story) (1940)\n…Atrapado en el tiempo (Groundhog Day)(1993) →


About: Grense Jakobselv\nGrense Jakobselv (sami septentrional: Vuorjánjohka, finès: Vuoremijoki) és una petita vila pertanyent administrativament al municipi de Sør-Varanger, al comtat noruec de Finnmark. Es troba a la costa del mar de Barents, a la desembocadura del riu Jakobselva. Es troba a uns 54 quilòmetres a l'est del poble de Kirkenes. La zona va ser poblada pels noruecs el 1851.\nMisty Grense Jakobselv 2009-09-29.JPG\nImatge del sud de la vila\nNorway Finnmark location map.svg\npoble del municipi de Sør-Varanger\nGrense Jakobselv (sami septentrional: Vuorjánjohka, finès: Vuoremijoki) és una petita vila pertanyent administrativament al municipi de Sør-Varanger, al comtat noruec de Finnmark. Es troba a la costa del mar de Barents, a la desembocadura del riu Jakobselva. Es troba a uns 54 quilòmetres a l'est del poble de Kirkenes. La zona va ser poblada pels noruecs el 1851. El riu Jakobselva forma la frontera amb Rússia, al cantó est de Grense Jakobselv. Allà hi ha un petit lloc de la Guarnició de Sør-Varanger de l'Exèrcit noruec, des d'on els soldats patrullen la frontera. En aquesta àrea, però, no hi ha encreuament de la frontera pel públic. Al poble, hi ha una capella de pedra construïda el 1869 anomenada capella del Rei Òscar II. L'església fou construïda per reforçar la demanda territorial de Noruega a la zona, i fou anomenada després que el rei Oscar de Suècia i Noruega fes una visita el 1873. Grense Jakobselv és el punt més allunyat de la Noruega continental d'Oslo, la capital del país. És a 2.465 quilòmetres per una ruta totalment dins de Noruega. És prop de 500 quilòmetres més curt a través d'una ruta pels països veïns de Suècia i Finlàndia. (ca)\nGrense Jakobselv (sami septentrional: Vuorjánjohka, finès: Vuoremijoki) és una petita vila pertanyent administrativament al municipi de Sør-Varanger, al comtat noruec de Finnmark. Es troba a la costa del mar de Barents, a la desembocadura del riu Jakobselva. Es troba a uns 54 quilòmetres a l'est del poble de Kirkenes. La zona va ser poblada pels noruecs el 1851. (ca)\nGrense Jakobselv (ca)


El Món | Puigdemont, Junqueras i Sanchis, junts\nper Marçal Sintes 07/06/2017\nDesprés de l’anunci solemne de la data i la pregunta del referèndum, el president Puigdemont i el vicepresident Junqueras seran entrevistats per TV3. Tot plegat passarà al llarg d’aquest divendres.\nQualsevol persona mínimament llegida ha de sorprendre’s davant aquest curiós format, diguem-ne dual. Vull dir que en qualsevol govern el president és el president i, en canvi, la resta és la resta. I de vicepresidents n’hi ha un, més d’un o cap. Per això, els presidents solen ser entrevistats sols, individualment. No de bracet amb el vicepresident o amb el ministre d’Indústria.\nPerò, chers amis, la vida és la vida. I Catalunya i els seus polítics són com són. Així que TV3 els entrevistarà tots dos alhora, en comandita. De la mateixa manera, tots dos tindran protagonisme en l’anunci oficial al Palau de la Generalitat de la data i la pregunta, divendres al matí.\nSigui com sigui, i com que la situació és la que és, potser no està malament del tot que Junqueras acompanyi el president. És una manera d’acabar de colgar el relat segons el qual el vicepresident es protegia d’una possible inhabilitació perquè no volia fer perillar el seu futur com presidenciable. El mateix relat que deia que a Madrid preferien Junqueras que a Puigdemont, perquè creien, o algú els feia creure, que amb ell, i no pas amb el postconvergent, tot resultaria més fàcil el dia de demà.\nAquestes sospites sobre el líder republicà es van començar a esvair, de fet, quan Puigdemont va plantar-se i va demanar tots els membres del seu govern si estaven disposats a jugar-se-la o no. Si continuaven dalt del barco o preferien abandonar-lo. Els hi va preguntar personalment si sí o si no. Tots van dir que sí, Junqueras inclòs. El passat 21 d’abril, ara fa un mes i mig, tots van firmar el manifest comprometent-se amb el referèndum d’independència.\nL’entrevista, a banda de la bicefàlia, comptarà amb un altre al·licient, tant o més gran: la participació, com a entrevistador, de Vicent Sanchis, nomenat director de TV3 fa encara no tres mesos. A més de tenir, per raons òbvies, un interès polític enorme, el programa pot ser un autèntic espectacle per poc que Sanchis posi en joc la seva acreditada agudesa i rapidesa de reflexos periodístiques.\nHome, senyor Sintes, tenint en compte la radicalment diferent a l'habitual coalició que es presentà a les eleccions, amb Convergència, ERC i independents, trobo normal que hi vagin els dos representants dels dos partits que la formen. El moment s'ho mereix. I així es deixa de tirar merda i desconfiança sobre ells.\nEs el que a la fi ve a dir en Sintes, tant de bo s'estengues l'exemple i fessin la campanya pel Si, amb actes majoritàriament junts, l'unitat fa la força, ens anima, i per acabar-ho d'arrodonir es el que més fot a Madrit.\nUn format guanyador\nconsiderant que els gran reptes necesiten l'aportació i el talent de tothom.\nNarcís ( malament? per ventura nostre país n'és un país normal quan som soscavats/ desprestigiats, anihilats i espoliats per botxí tan miserable o fatxa o anticatalà com qui gaudeix de la ‘ democràcia ‘ espanyola, democràcia del tot aliena a res català, a nació catalana?)\nRas i curt: aquest Govern n'és excepcional, renoi si ho és, quasi res desempallegar-se d'aquesta paparra d'estat, així doncs, normal hi siguin els dos, més, àdhuc hauria de ser representant de la CUP ( no debades sense ells no seria possible aquesta ' escapada ' pro la llibertat de nostre poble!)! PD: en Sanchis, almenys serà de llei a l'hora de preguntar/ entrevistar que no pas venut aixoplugat al ' poder espanyol '!\nBONA, MOLT BONA NOTÍCIA. Sanchis eficient en tot el que intervé. Puigdemont i Junqueras, excepcionals


Escola Puig d'Esquers: d’abril 2021\nEls nens i nenes de l'escola hem reinventat la Llegenda de Sant Jordi i us ho hem gravat perquè la pogueu veure i escoltar!!\nCliqueu a l'enllaç i pareu bé les orelles, esperem que us agradi!\nPublicat per Escola Puig d'Esquers a 8:55 1 comentari:\nTaller de Superfrutis\nAvui els Superfrutis ens han vingut a visitar i ens ho hem passat molt bé. Junts hem dut a terme una missió per deslliurar la ciutat del malvat Sucrator.\nDesprés de les proves que em passat ens han donat el carnet de superagent de l'Agència Secreta de Salut Pública. A més al final hem pogut tastar una super macedònia que estava boníssima.\nPublicat per Escola Puig d'Esquers a 17:06 Cap comentari:\nVoleu saber com serà el nostre drac?\nA infantil ens fa molta il·lusió que s'acosti el dia de Sant Jordi així que ja ho tenim tot a punt.\nVoleu saber com serà el nostre drac? Ja us avisem que ens l'hem inventat una mica!\nCliqueu a la foto i en sabreu més coses!!\nPublicat per Escola Puig d'Esquers a 8:45 Cap comentari:\nLa PRIMAVERA a la classe de les balenes\nA la classe de les balenes hem començat el trimestre omplint la classe de primavera.\nHem descobert que les marietes fan ous, que es transformen en larves i finalment en pupes que seràn marietes!\nTambé hem treballat un munt de vocabulari primaveral i hem jugat al minimon amb els nostres animals i construccions.\nUs en deixem un recull de fotografies perquè hi pogueu fer un cop d'ull:\nAvui l'Anaís es fa gran! Ja en té 4!\nPublicat per Escola Puig d'Esquers a 13:25 Cap comentari:\nAquesta setmana estem de celebracions!\nVam començar dilluns amb l'aniversari de l'Ariadna, ja en té 4!!\nPublicat per Escola Puig d'Esquers a 8:50 Cap comentari:\nAquest dimecres vam anar d'excursió a la platja dels morts on l'Associació Sorellona ens havia preparat unes activitats genials!\nEns encanta poder gaudir del nostre entorn, i sobretot, compartir moments tots plegats!\nCliqueu la imatge per poder veure més fotografies\nPublicat per Escola Puig d'Esquers a 8:46 Cap comentari:\nPintem flors per donar la benvinguda a la PRIMAVERA!\nAquest divendres a l'escola ens vam ajuntar tots els nens i nenes per descobrir l'obra de la pintora Georgia O'Keefe. Vam poder veure tots els quadres de flors que va fer i llavors ens va tocar a nosaltres!\nPadrins amb fillons vam observar i olorar de prop flors reals i després ajudant-nos uns als altres les vam plasmar sobre el paper. Aviat en veureu el resultat! De moment us deixem unes fotografies del procés clicant sobre la imatge.


RodaMots - Contents i pagats\nContents i pagats\nEstar pagat és una locució que representa un ‘sentiment de satisfacció, orgull, complaença (o autocomplaença) per alguna cosa’: “Està molt pagat de la seua xiqueta; a més de ser bona estudiant, s’ha apuntat a un programa d’ajuda a discapacitats”, “Estic molt pagada que l’ajuntament haja reconegut el meu treball”. De vegades és un sentiment desmesurat, sobretot quan va referit als fills o filles (i, no cal dir-ho, als néts o nétes), però si li llevem la tara caldosa o l’exageració pròpia del cas, és una emoció comprensible i un exercici d’autoestima, com en “Anava tota pagada amb el premi”, o com un cosí, aficionat a la pilota, que diu “Jo em pague que el Genovés em salude quan em veu en el trinquet”.\nAra bé, quan eixe estat és referit a u mateix, sense que això obeïsca a un motiu o cas concret, pot significar un punt d’altivesa i de supèrbia ridícules. Eixes persones encantades d’haver-se conegut o que parlen i s’escolten solen estar molt pagades d’elles mateixes. És una expressió usual en el valencià real, però amb poc ús en el llibresc. Pràcticament tots els diccionaris la recullen, però el Diccionari català-valencià-balear, el DG de Ferrer Pastor i el de la RACV arrepleguen el vocable pagat, en el significat comentat de ‘desvanit (o ‘devanit’, com apunta Eugeni S. Reig), ‘satisfet’ com a entrada independent, demostrativa de la importància que donen a eixe sentit. En castellà, el DRAE també inclou pagado amb igual significació, però no és usual en la parla corrent de la llengua veïna.\nA partir d’eixa locució tenim també contents i pagats, amb significat semblant, però d’abast més general i de sentit més col·lectiu. I la distribució de tu content i jo pagat o al revés, amb els corresponents plurals si l’ocasió ho requerix. Segurament tenim motius per a estar contents i pagats de moltes coses, però ara mateix no podem estar-ho de les repercussions col·lectives i individuals de la maleïda crisi, provocada per la irresponsabilitat i per la desmesurada “gola” d’uns pocs en detriment de la majoria. Ho estarem quan passe la crisi. I més encara si qui l’ha feta la paga.\nLeo Giménez, El valencià és fàcil (Alzira: Reclam, 2016), pàg. 87


[Vídeo] Cop de puny sobre la taula del Govern davant l'Estat: torna el Diplocat ! directe!cat\nPolítica Última actualització Dimarts, 12 de juny de 2018 14:30 h\nElsa Artadi explica que s'ha aturat la liquidació "il·legal" de l'entitat i que s'ha convocat el ple del patronat\nGerard Sesé @gerardsese | Cop sobre de la taula del Govern català davant l'Estat. Poc a poc, els consellers van prenent decisions que marquen el perfil i les intencions d'aquesta legislatura. El Govern ha acordat aquest dimarts aturar la liquidació "il·legal" del Diplocat ordenada pel govern espanyol en el marc del 155. En roda de premsa posterior al Consell Executiu, la consellera de la Presidència i portaveu del Govern, Elsa Artadi, ha explicat que l'acord de l'executiu català deixa sense efectes l'òrgan de liquidació.\ndiplocat, elsa artadi, generalitat, govern\nAixí mateix, també ha afirmat que el procés de liquidació no havia finalitzat i que, per tant, els òrgans del govern continuen actius i no han perdut la seva personalitat jurídica. En aquest sentit, el Govern també ha acordat que es reuneixi el patronat per decidir el futur de l'organisme. Una reunió que estarà presidida pel president de la Generalitat, Quim Torra. A banda, el Govern també ha decidit personar-se per la via judicial contra una decisió que considera "mal presa".\n#Portaveu @elsa_artadi: “els òrgans del Diplocat segueixen i es torna a reunir el ple que és l’òrgan que ha de decidir com transitem per tornar a posar en marxa el Diplocat” @exteriorscat pic.twitter.com/2TZrkgt3g9\n— Govern. Generalitat (@govern) 12 de juny de 2018\nEl Gobierno pretén comprar els periodistes estrangers perquè parlin bé d'Espanya 29.05.2018.


#RevoltaEscolar a La Llacuna: tall de carrer el 3 de desembre • AFA Escola la Llacuna del Poblenou\n28 nov. #RevoltaEscolar a La Llacuna: tall de carrer el 3 de desembre\nPosted at 14:36h in Notícies, Sostenibilitat i Medi ambient\tby\tEli Capdevila\nEl divendres 3 de desembre us convoquem a les 16 h. a la cruïlla del carrer Llacuna amb Pallars. Està previst que la Guardia Urbana arribi a aquesta hora per fer el tall de trànsit i que sigui a les hores quan puguem col·locar les tanques, la pancarta…\nA les 16.30 h, un cop hagin sortit tots els alumnes de l’escola, es procedirà a la lectura del Manifest. L’acció acabarà a les 17:30 h.\nBenvingudes, famílies! Consulteu aquí el dossier d’arribada\n29 de juny de 2022\tNo hi ha comentaris\nJa estem preparant un nou curs i des de l’AFA – Associació de Famílies d’Alumnes- volem donar la benvinguda a totes les famílies que el començareu amb nosaltres, tant a les de P3 com a les de la resta de cursos. Pensant en vosaltres hem


Neus Ballús, padrina de la promoció 2014, infon 'valentia, passió i compromís amb si mateixos' als graduats de l'UPF-IDEC\nNeus Ballús infon 'valentia, passió i compromís amb si mateixos' als graduats de l'UPF-IDEC\nEl pati de l'edifici Roger de Llúria del Campus de Ciutadella va ser aquest any l'escenari de la cerimònia de graduació dels estudiants de màster i postgrau del UPF-IDEC. L'acte de graduació va reunir al voltant de 1.500 persones entre graduats, familiars i professors i va estar presidit pel rector de la Universitat Pompeu Fabra, Jaume Casals, que va estar acompanyat a la taula presidencial per la vicerectora de la UPF, la doctora Mireia Trenchs, la directora general de la Fundació Institut d'Educació Contínua, Carme Martinell, i la presidenta del Consell Social de la Universitat Pompeu Fabra, Núria Basi. Va comptar, a més, com a convidada especial amb la guardonada directora de cinema Neus Ballús, qui va apadrinar a la promoció de graduats d'aquest any.\nNeus Ballús va emocionar el públic amb un discurs compromès, molt personal i que va incitar a la reflexió. 'Si avui sóc aquí, a més de per ser exalumna, és per l'èxit de La Plaga. Però La Plaga no hagués estat possible si no hagués demanat ajuda. En aquesta societat tan individualitzada on sembla que tots haguem de ser autosuficients, jo us dic que no us ha de fer por demanar ajuda i treballar en equip'.\nAmb la seva habitual modèstia i naturalitat, Ballús va confessar que mai es va esperar l'èxit aconseguit per La Plaga, guardonada als premis Goya, Gaudí y nombrosos festivals internacionals. 'Nosaltres només volíem treure el projecte endavant i fer-ho bé. No esperàvem tants reconeixements'. Passió, convicció i fidelitat a un mateix han estat la seva recepta per a l'èxit i el consell que va traslladar a tots els nous graduats. 'Valoreu vostre temps i feu el que realment voleu fer. No us deixeu portar sense més i penseu en cada moment si el que esteu fent és el que voleu fer '. Una cosa que li ha ensenyat especialment el seu pare, va reconèixer Ballús. 'El meu pare va decidir anar-se'n a viure a la muntanya. Ha estudiat filosofia, arquitectura, física quàntica i moltes coses més i ha fet sempre el que ha volgut en cada moment, sense deixar-se portar ni manipular pels ritmes de la societat'.\nEl públic va aplaudir amb entusiasme a Neus Ballús i el seu discurs va calar en els presentadors, alumnes, professors i el propi rector de la Pompeu Fabra, el doctor Jaume Casals, qui també va pronunciar un discurs proper i molt directe interpel·lant els graduats a qui els va preguntar si s'havien sentit bé a la Pompeu i els va demanar compromís i vinculació amb la Universitat Pompeu Fabra. 'Avui no acaba la vostra relació amb la Universitat. Nosaltres ens esforcem cada dia per fer que la Universitat Pompeu Fabra sigui de les millors universitats d'Europa. Però la Universitat Pompeu Fabra serà el que vosaltres sigueu'. El rector va felicitar tots els graduats de l'UPF-IDEC, desitjant-los grans èxits en el seu futur professional i parant-los la mà. 'La Universitat sempre estarà amb vosaltres'.\nL'acte, presentat pels alumnes del Màster en Locució, Ricard Llauradó i Maria Victòria Pastor, va servir perquè els graduats rebessin el seu diploma commemoratiu de la mà dels directors acadèmics i va comptar amb moments commovedors com el vídeo 'El coneixement com a actitud' o els testimonials dels alumnes Jordi Vera, del Màster en Direcció de Comunicació, i Tamara Peyretó, del Màster en Advocacia. La celebració, patrocinada pel RACC, va acabar al pati de l'edifici Jaume I de la Universitat amb un còctel de comiat i les tradicionals fotos de grup, selfies amb el mòbil i abraçades 'd'a reveure'.\nEntrevista a Neus Ballús a La Vanguardia: 'Hoy en día no seria posible producir 'La Plaga' en España'\nSegueix el hashatg #graduacio al Twitter.\nMira el vídeo de la Promoció 2014:


Pla de l'Esport Escola Sant Vicenç: de juliol 2013\nVacances saludables i esportives!\nEn períodes vacacionals tenim com a norma deixar de fer tot allò q fem habitualment durant l'any per a: DESCANSAR!\nEl problema és q darrera la paraula descansar s'amaga una altra de més perillosa q es diu SEDENTARISME! I us ben asseguro q no té res a veure amb el senderisme...\nAixí doncs, no ens hem de confondre! No cal pas continuar amb les mateixes rutines de l'any q ens tenen la ment esgotada, però hem de continuar enviant-li el missatge al nostre cos q volem fer exercici! Un altre exercici, una altra activitat física, diferent i més divertida -potser- però l'ordre q li enviem al nostre cervell ha d'èsser la de volem fer ESPORT...\nPodrem anar més en bicicleta, caminar o còrrer per la muntanya entre les ombres de l'arbreda. Podrem anar a la platja i jugar un tennis-platja, un futbol-platja o un volei-platja! O simplement nedar a mar i caminar o còrrer per la platja. I parlant de nedar, podrem fer natació per perfeccionar el nostre estil o per "competir" amb els nostres amics o amigues per veure qui arriba abans a l'altre costat....\nI és q, amb el bon temps q fa, l'ESPORT acompanya!\nNo cal jugar amb la WII, amb la Play o amb el q sigui, gaudiu de la natura, de l'aire lliure i d'aquelles amistats q durant l'any no teniu l'ocasió de gaudir-les!\nQ L'ESPORT US ACOMPANYI!\nPublicat per Escola Sant Vicenç a 1:06 Cap comentari:


← Creació de la Comissió d’Estudi per la Reactivació Econòmica i Social\nIntervenció en el debat sobre la crisi causada per la Covid-19 →\nPregunta al president de la Generalitat, Ple del Parlament, 17.06.2020\nPermeti’m que m’afegeixi a la seva felicitació per la festa de tots els aranesos i araneses. I que un cop més recordi les víctimes de la Covid-19, les seves famílies i els seus amics, i també el reconeixement a totes les persones que en primera línia segueixen lluitant contra aquesta pandèmia.\nLa meva pregunta té a veure amb l’emergència educativa, cito paraules del conseller Bargalló, que estem afrontant. Aquesta pandèmia ha posat a prova, i en dubte, el nostre sistema educatiu. Una desconnexió prolongada que ha generat molta incertesa i frustració entre la comunitat educativa, i són precisament les famílies i l’alumnat amb menys recursos els que més n’han patit les conseqüències.\nEstarà d’acord amb mi, President, que correspon al Govern el lideratge sobre aquesta qüestió i vetllar per l’eficàcia d’un sistema que garanteixi, més que mai, la igualtat d’oportunitats. I també estarà d’acord amb mi també que cal situar l’educació al centre de qualsevol pla de reactivació del país.\nPresident, tenim un sistema educatiu infrafinançat, i és evident que manquen recursos. El Govern d’Espanya ja ha anunciat la transferència de 2.000 milions d’euros a les comunitats autònomes el mes de setembre, destinats a l’educació. I la meva pregunta és la següent: quins recursos extraordinaris, addicionals als ja previstos en els pressupostos està disposat a destinar el Govern de la Generalitat per garantir un inici del curs 2020-2021 en condicions, tenint en compte que el pressupost vigent, en la nostra opinió, és clarament insuficient?\nGràcies president. Estava convençut que una pregunta tan senzilla i tan concreta com la que havia fet no obtindria una resposta clara. Jo li estic parlant dels 46.000 milions d’euros que constitueixen el pressupost de la Generalitat de Catalunya.\nQuins recursos cal canviar perquè l’educació tingui la dotació que necessita? Una pregunta tan senzilla com aquesta. Vostè em diu el que ha de venir d’altres llocs, però alguna vegada m’hauria de respondre pel que són les seves responsabilitats, a partir del que són les seves competències. A partir del que són els recursos que gestiona en nom de tots els catalans. La pregunta és ben senzilla. Oi que amb els pressupostos aprovats no n’hi ha prou? Doncs quina remodelació pressupostària pensa fer, quins recursos addicionals pensa posar sobre la taula per afrontar l’emergència educativa? Aquesta és la pregunta.\nPosted on dimecres 17 Juny 2020, in Intervencions públiques. Bookmark the permalink.\tDeixa un comentari.


EducaFesta - Activitats infantils, espectacles i animació. - MÀGIA\nEspectacles de Màgia - Infantils, familiars i per adults\nLa Màgia és un art que cada vegada està més de moda a les nostres ciutats, i és per això que us oferim espectacles de màgia per infants, per adults i per a viure en família.\nEls espectacles de màgia tenen un valor afegit, i és que agraden a tot tipus de públic, ja que la màgia és divertida i sorprèn a tothom. Malgrat tot, si que us oferim diferents espectacles de màgia perquè s’adaptin al tipus de públic que desitgeu.\nESPECTACLES DE MÀGIA INFANTIL\nTenim espectacles de màgia per infants, adreçada especialment a nens i nenes de 2 a 12 anys. Aquests espectacles són els més contractats per escoles, o bé, per a festes fi de curs.\nESPECTACLES DE MÀGIA FAMILIAR\nTambé tenim els espectacles de màgia familiars. Pensats perquè s’ho pugui passar bé tota la família, els nens i nenes i els seus pares. El mag realitzarà jocs de màgia participatius on podran sortir a l’escenari els nens i els pares, a ajudar el mag. Són espectacles ideals per a festes majors, per a festes fi de curs on els pares també hi són partícips, per aniversaris o casaments.\nESPECTACLES DE MÀGIA PER ADULTS\nI per últim, destacar els espectacles de màgia per adults. Espectacles amb un toc d’humor, i on els més grans no pararan de riure. Aquests espectacles de màgia estan pensats per a festes d’adults, ja sigui: despedides de solters, aniversaris, casaments, o altres festes on hi predominen els adults.\nDes d’Educafesta treballem amb diferents mags, tots ells són mags professionals, que es dediquen exclusivament a realitzar espectacles de màgia. I és per aquest motiu que assegurem que l’espectacle agradarà a tothom, i que tothom acabarà ben sorprès i entusiasmat.\nLa millor opció és que ens comentis quin tipus de festa estàs organitzant i nosaltres t’ajudarem a triar l’espectacle de màgia que més s’adapti al teu esdeveniment.


Jornada rodona a l'EBA: el CBT és més líder i el Valls i el Salou volen playoff\nEl CB Salou se situa a dos partits de la promoció d'ascens | Jonay González / CB Salou\nJornada perfecta a la Lliga EBA: el CBT és més líder i el Valls i el Salou volen playoff\nTriple victòria del nostre bàsquet després de la jornada 18 de la fase regular. El CBT consolida el lideratge i el Valls i el Salou són a un i dos partits del playoff\nRedacció 17/02/2020 09:01h\nJornada rodona la d’aquest cap de setmana per al bàsquet més professional del Camp de Tarragona. Els tres representants del territori han sumat una victòria que ha anat acompanyada de bons resultats que provoca que l’Ibersol Club Bàsquet Tarragona sigui més líder després d’augmentar a tres els partits de diferència respecte al segon classificat i que el Club Bàsquet Valls i el Club Bàsquet Salou se situïn a un i dos partits, respectivament, de poder entrar en les places de promoció d’ascens a la LEB Plata.\nEl CBT compleix amb el pronòstic\nEl CB Tarragona ha sumat una previsible però no menys meritosa victòria a la pista del Palma Air Europa després d’imposar-se per 54 a 82. Els homes dirigits per Berni Álvarez no han donat cap opció al seu rival i han marcat la tònica del matx des d’un bon inici després de quallar un primer quart incontestable: 5 a 25. Aquest parcial ha definit la resta de l’encontre. Tot i patir les baixes de Loras i Sorolla en el joc interior, els tarragonins han estat molt superiors.\nEl segon joc l’han empatat (13-13), arribant al descans amb un 18-38 que s’ampliaria en un tercer quart amb un 18-23 i el darrer temps amb un 18-21 que feia pujar el contundent 54-82 al marcador. Ferran Torres amb setze punts i sis rebots quallava una valoració de 20, la mateixa que Dani Tugores, homes més destacats del duel. Aquest triomf deixa el CBT líder amb quinze victòries mentre que hi ha un empat entre quatre equips amb dotze triomfs: Sant Adrià, Mollet, Mataró i Cornellà. Dissabte vinent a les 16.00 hores, pròxima cita al Serrallo rebent precisament un dels rivals directes: el Mollet.\nEls tarragonins van endur-se els dos punts de la pista del Palma Air Europa | CBT\nEl Valls esclafa el Cornellà\nEl CB Valls va donar un cop de mà al CBT després d’imposar-se per un contundent 96 a 66 al CB Cornellà, rival directe dels blaus i també dels vallencs en la lluita per la promoció d’ascens. L’equip dirigit per Oriol Pozo presenta de forma rotunda la seva candidatura per colar-se entre les quatre primeres posicions quan acabi la fase regular de la campanya per poder competir en el playoff d’ascens a la LEB Plata. Els de l’Alt Camp van fregar la perfecció davant els barcelonins, encetant el matx amb un primer quart favorable per 25 a 14. Abans del descans van millorar el bagatge doblant el rival amb un 30 a 14 que deixava un escandalós 55-28 a l’equador del duel.\nAmb aquesta diferència, només calia saber gestionar l’avantatge per conservar el triomf. Els vallencs no es van relaxar i van augmentar la diferència amb 19-16 en el tercer joc i un 22-22 en el darrer, fent pujar el contundent 96-66 a l’electrònic. Com ja és habitual, Victor Vinos va proclamar-se jugador més valorat del partit després de 28 punts, dos rebots i sis assistències. El duel deixa el Valls en la setena posició amb onze triomfs, a només un de la segona posició. Dissabte vinent a les 20.00 hores, visita al Badalonès per seguir amb l’escalada final.\nLa comunió de l'equip i l'afició segueix enfortint-se | CB Valls\nEl Salou reacciona i s’imposa al Sants\nLa victòria més ajustada del cap de setmana per als tarragonins l’ha aconseguit el CB Salou. Els homes dirigits per Jesús Muñiz han guanyat per 68 a 62 al Sants i se situen a només dos partits de la promoció d’ascens. Els de la Costa Daurada han sumat un triomf que ha arribat després de reaccionar a un fluix primer quart on els visitants s’imposaven per cinc punts (8-13). El despertar dels grocs no s’ha fet esperar i abans del descans ja manaven en el marcador després d’un 25-18 que feia lluir un ajustat 33-31 a l’electrònic.\nEls salouencs no han pogut aixecar el peu de l’accelerador en cap moment i fruit del bon treball han pogut augmentar la diferència en el tercer quart (19-16) i en els darrers minuts de matx (16-15), deixant constància en el marcador del 68-62 final. Edu Villacampa, amb dos punts però onze rebots i quatre assistències, ha estat el jugador més decisiu i valorat. Dissabte vinent a les 18.00 hores, el Salou visitarà la pista del Sant Adrià per intentar escurçar més les diferències amb el grup capdavanter que segueix els passos del CBT.\n⚽ PRIMERA CATALANA: Segueix la brillant ratxa del Valls i el Catllar no aixeca el cap


Jocs de lògica matemàtics\nA la nostra escola la importància que se li dona a aconseguir un bon nivell en la competència matemàtica va portar-nos a implementar un pla destinat, sobretot a millorar el rendiment dels nostres alumnes en la resolució de problemes matemàtics.\nPer això des del curs 2005-06 es realitza un treball específic en aquest àmbit.\nEls conceptes matemàtics que pretenem que els alumnes adquireixin han de partir de la nostra vida diària a l´aula.\nEl paper fonamental com a docents és el d´anar extraient de la realitat els conceptes matemàtics, fent-los accesibles als infants, d´una manera funcional i permetent que ho vivenciïn.\nAixí doncs, entenem les matemàtiques globalment.\nÉs per això que facilitem materials creats per nosaltres per treballar la lògica matemàtica a l´aula.\nEls aprenentatges matemàtics a l´educació infantil han d´anar encaminats, a les bases pels aprenentatges posteriors, però fent que els infants visquin les matemàtiques com una eina de pensament que els ajudi a formular-se preguntes i també a respondre-les.\nAquí veureu un petit recull d´aquests materials. Ho podeu veure a l´instagram!


Bilodeau anima Andorra a implicar-se més a la Francofonia - El Periòdic d'Andorra\nBilodeau anima Andorra a implicar-se més a la Francofonia\nPublicat el Dilluns, 31 de maig de 2010 | 17:09 h\nBartumeu i Espot es reuneixen amb el màxim responsable canadenc en la matèria\nLa visita s'ha endarrerit més d'un mes a causa de l'erupció del volcà Eyjafjallajokull\nEl minisrre d'Afers Exteriors, Xavier Espot, i el representant del primer ministre del Canadà per a la Francofonia, Jacques Bilodeau, aquest matí al Govern. Foto: SFG\nEl representant personal del primer ministre de Canadà per a la Francofonia, Jacques Bilodeau, visita Andorra per primer vegada de manera oficial. A les 11 del matí s’ha entrevistat amb el cap de Govern, Jaume Bartumeu, i posteriorment ho ha fet amb el ministre d’Afers Exteriors i Relacions Institucionals, Xavier Espot. El cap de Govern i el ministre Espot han tramès a Jacques Bilodeau la participació activa d’Andorra a l’Organització Internacional de la Francofonia, tant des del Govern com des del Consell General, els comuns i els empresaris per fomentar els vincles amb els països francòfons.\nEl representant personal del primer ministre de Canadà per a la Francofonia ha felicitat Andorra per totes les accions dutes a terme per promoure la francofonia i ha animat les autoritat andorranes a continuar desenvolupant aquest tipus d’accions. La visita de Jacques Bilodeau a Andorra estava programada per al 19 d’abril passat, però es va haver de posposar a causa del tancament provisional de l’espai aeri arran de les emanacions a l’atmosfera produïdes pel volcà islandès. A la visita d’avui, Bilodeau ha estat acompanyat de la segona secretària a l’Ambaixada de Canadà, Véronique Choquette.


Ser fill d’un famós no sempre és fàcil. Sinó que l’hi preguntin a les dues parelles de bessons de Miguel Bosé i Nacho Palau. En una història digna de la pel·lícula ‘Tu a Boston i jo a Califòrnia’, aquests dies la parella ha sorprès amb un divorci d’allò més rocambolesc. El cas és que Bosé i Palau, després de quasi tres dècades de relació, han decidit partir peres. El problema ha vingut a l’hora de decidir com es repartien els quatre fills, dues parelles de bessons que l’artista i l’escultor havien tingut per separat a través de gestació subrogada. Uns germans que, tot i no ser de la mateixa sang, s’havien criat junts i que ara s’han vist obligats a separar-se: dos amb Miguel Bosé a Mèxic i els altres dos a Espanya amb Nacho Palau. Com era d’esperar, els fills no estan portant gens bé la separació i ara els advocats de Palau han posat una demanda a Bosé perquè els germans puguin tornar a estar junts. La guerra està servida.\nDiari ARA (21/10/2018).\n« Bani Brusadin:“Ja no som el que diu el nostre DNI, sinó un cos de dades” Vietnam, un mosaic d’ètnies ancestrals »


El Club Tennis Reus Monterols acull la vint-i-cinquena edició del Torneig Internacional Future | Canal Reus TV\n18:33 - 4 març 2014\nMés de 150 tennistes de 32 països diferents han competit aquest cap de setmana a Reus per aconseguir una plaça pel vint-i-cinquè Torneig Internacional Future que organitza el Club Tennis Reus Monterols. El Club Tennis Reus Monterols acollirà aquesta setmana la vint-i-cinquena edició del Torneig Internacional de teniis Beep Autolica-Mercedes Benz Future, una setmana en què les pistes del Monterols seran testimonis dels partits que disputin 20 joves tennistes del rànquing ATP a partir del número 200 fins el 500 del món.\nAquest cap de setmana els reusencs han tingut un primer tast d’aquesta cita, ja que més de 150 tennistes de 32 nacionalitats diferents han disputat la fase prèvia pern classificar-se a aquest torneig amb l’objectiu d’aconseguir un punt ATP.\nAquest és un torneig que forma part del Circuit Català de la Federació Catalana de Tennis i en el quadre final hi participaran també jugadors del Tennis Reus Monterols. És el cas de joves amb projecció com són Albert Freixas, Alex Casas i Òscar Gavaldà, que jugaran en el torneig més important del Camp de Tarragona.\nEl Club tennis Reus Monterols compta amb una escola de Tennis de gairebé 300 jugadors i jugadores, i el club creu que competicions d’aquesta magnitud són una gran referència per aquests joves, perquè vegin on poden arribar en un futur.


Protocols covid-19 estiu - Club Tennis Natació Sant Cugat – CTNSC\nSeguiu els protocols del club!\nDes del CTNSC volem que les activitats de l’estiu que oferim enguany siguin el més segures possible. Per aquesta raó hem elaborat aquest document informatiu on es recullen tots els protocols que durem a terme perquè així sigui. Gràcies per la vostra col·laboració!\nLes properes setmanes ens han de servir a tots per tornar a practicar esport, recuperar el contacte amb la natura i compartir experiències amb altres socis i sòcies.\nPerquè l’estiu sigui rodó, cal tenir molt presents les normes de seguretat i complir els protocols.\nA continuació us presentem les normes de seguretat que cal complir perquè tot funcioni com desitgem.\nTot seguit, us animem a descarregar-vos la Declaració de Responsabilitat, que ens heu de fer arribar obligatòriament abans de l’inici de l’activitat o el mateix dia.\nEn cas que volgueu que els vostres fills surtin sols cal que signeu el següent document:\nSeguint les indicacions sanitàries i com a mesura de prevenció, cada dia abans de venir a les activitats d’estiu les famílies haureu de fer la comprovació de temperatura i símptomes a casa i comunicar-ho als responsables, que faran un seguiment diari exhaustiu.\nUs demanem màxim rigor amb aquesta mesura, doncs si cada família posa el seu granet de sorra, el resultat serà un estiu perfecte.\nELS ACCESSOS I SORTIDES A LES ACTIVITATS\nDonat que les nostres instal·lacions ens ho permeten, i per tal d’afavorir aquests moments d’accés i sortida, hem creat 3 espais diferenciats per a les activitats d’estiu:\nSummer Kids: es mantindrà l’accés pel bosc. Serà obligatori que els infants a partir de 6 anys portin mascareta fins al punt de trobada amb l’equip de convivència. Les famílies podran accedir amb mascareta al punt de trobada amb els responsables, sempre mantenint la distància de seguretat (entrada 1).\nIntensius de tenis i de pàdel: L’accés serà per la porta principal del club. El punt de trobada serà a l’entrada del club amb els monitors, que us adreçaran a les pistes de pàdel per fer els grups. Al tractar-se d’infants més grans, l’accés de les famílies només estarà permès al principi de la setmana per resoldre dubtes o conèixer a l’equip de monitors (entrada 2).\nStage de competició: L’accés també es mantindrà per la porta principal del club. I el punt de trobada serà a les pistes 9 i 10 de tenis (entrada 2).\n* Aquelles famílies que tingueu més d’un fill, haureu de fer l’accés per l’espai indicat pel fill gran i aquest o els pares podran acompanyar els germans petits al punt de trobada. Serà obligatòria l’ús de la mascareta.\n1. Summer Kids i intensius: la sortida es realitzarà de forma esglaonada per la porta del bosc. Segons l’edat dels infants, hi haurà aquest ordre de sortida:\nPrimer bloc: els més menuts, fins a 5 anys.\nMatí + Dinar: 14.45h\nTot el dia: 16.45h\nSegon bloc: 6 i 7 anys de Summer Kids.\nMatí + Dinar: 15.00h\nTot el dia: 17.00h\nTercer bloc: Els alumnes dels intensius de tenis i pàdel, que són infants més grans.\nMatí + Dinar: 15.15h\nTot el dia: 17.15h\nDemanem a les famílies puntualitat per tal de poder respectar aquest protocol.\n*En cas de recollir a germans de diferents edats, s’hauria de fer en el bloc del més gran.\n2. Stage de competició: la sortida es farà per la porta principal del club i d’una forma ordenada i mantenint el distanciament social.\nTot el dia: 18.00h\nA banda de la llista de material habitual de cada any que trobareu al Dossier d’activitats d’estiu, el nou protocol d’enguany afegeix uns punts importants que les famílies heu de tenir en compte:\nAl migdia (11.00 a 11.30) seguim amb el petit esmorzar, que aquest any més que mai, no es podrà compartir per tal d’evitar possibles contagis. A banda d’això, donat que volem mantenir la màxima seguretat a les fonts del club, tots els participats hauran de portar una cantimplora per poder omplir-la cada vegada que sigui necessari.\nEl material que porteu de casa (raquetes, motxilles, bosses) serà desinfectat cada dia pels responsables de cada grup.\nEn el cas dels infants més menuts, és molt important que la roba que portin de casa estigui totalment separada en una bossa a dins de la motxilla. Si és necessari, els monitors podran fer el canvi de roba i la tornaran a guardar en una altra bossa diferent.\nEns trobem al bloc dels campus!\nUn any més, el punt de contacte i d’informació amb les famílies serà el nostre bloc. Periòdicament hi penjarem vídeos, fotos divertides, activitats que els han marcat… un espai on els infants podran compartir amb les famílies les activitats diàries.\nCreiem que en l’actual situació és molt important aquest apartat des d’un punt de vista afectiu, doncs ens trobem que les nostres activitats són un punt de retrobament amb els companys després de la pandèmia viscuda a nivell mundial. Tot l’equip de monitors treballarà per tenir en compte aquest punt i aquest espai virtual serà una ajuda tant per a nosaltres com per a les famílies. Aprofiteu-lo!


El play-off, car per al MoraBanc (99-92)\nEl play-off, car per al MoraBanc\nLa derrota a Badalona obliga ara a guanyar el Guipúscoa i esperar que caiguin Unicaja i Gran Canària\nArt Parakhouski puntejant un atac del verd-i-negre Birgander, ahir a l'Olímpic de Badalona.\nEl play-off tindrà suspens i corda fins la darrera alenada. Tot i que al MoraBanc Andorra se li succeeixen els contratemps i ha sabut superar situacions nafrades durant la temporada, l’equip tricolor arriba a la culminació de la fase regular de la temporada amb opcions, ara menys perquè ja no depèn de si mateix, a opositar per assolir la vuitena plaça. L’equip, encara més masegat en la rotació interior sense Tyson ni Olumuyiwa, va saber corregir una derrota que semblava sense pal·liatius davant el Joventut amb un arravatament final (99-92).\nVa destapar les hostilitats la Penya amb un parcial d’11 a 0 i tres rebots ofensius en quatre minuts mal comptats. Motiu de pes perquè Navarro refredés el partit per primer cop i obligués el grup a no teclejar en cursiva i fer les coses més senzilles (13-5). Semblaven els verd-i-negres més afilats i explosius, Ventura massa entremaliat –vuit punts– i amb els tricolors patint per tancar el rebot. L’aportació de Dime, tot i carregar-se amb dues faltes i arribar condicionat a la primera aturada, va permetre descomptar al MoraBanc (22-15). Intentava exhibir una altra traçada l’equip tricolor amb Sergi García, com si l’esperonés l’escenari i l’etiqueta de governador a la pista mentre donava descans a Hannah. El grup de Navarro no s’espolsava les dificultats a l’hora de defensar la pintura i el Joventut ampliava a 15 les captures i a +12 el marcador (30-18). Tampoc trobava situacions còmodes de tir ni facilitats per provar el canell des del perímetre el MoraBanc, buscant respostes a l’argument, sòlid, i el discurs dels badalonins. Va emergir Paulí, que ahir bufava les 27 espelmes, per proposar quatre punts consecutius i restar el parcial en contra (33-25), cosmètica insuficient per a una Penya a qui li queia la inspiració de les butxaques. El MoraBanc es va aplicar i va remar contracorrent per arribar a l’entretemps amb un marge negatiu perfectament assumible (44-36).\nPau Ribas es va arremangar en la tornada de vestidors i amb Tomic van dictar la inèrcia del Joventut. Una dinàmica que Jelinek va voler trencar amb cinc punts seguits (58-50), però que les constants ràfegues feien improductives. Quan el MoraBanc treia el fuet, la Penya responia sense pietat i obligava a tornar a posar el comptador a zero a un conjunt tricolor massa llastat per les mancances i per tenir davant un monstre com Tomic i la mà fluixa de Morgan o Bassas. Els percentatges des dels 6,75 –quatre el Joventut i cinc el MoraBanc només en el tercer quart– demostraven que els de Navarro necessitaven evitar l’intercanvi de cops per tenir opcions de conquerir Badalona. El 72 a 58 portava a la impotència, jugar a molts punts necessitava quelcom més que els precs per cridar la deessa fortuna. Si s’arribava a colpejar el rostre verd-i-negre, la resposta del grup de Durán era tot un dolorós directe a la barbeta per als tricolors. Per adobar-ho, el Joventut obria un parcial d’11 a 0 de sortida a la mànega definitiva (88-65), un càstig per pensar que tot estava beneït. Després de tardar tres minuts a anotar, el cap del MoraBanc s’havia de centrar a competir fins al final i no fer més gran la ferida. I així va ser, malgrat el repunt gràcies a un parcial d’1 a 13, no els va arribar als tricolors per a res més que guanyar l’Acunsa GBC al Poliesportiu, esperar les derrotes de l’Unicaja Màlaga i el Gran Canària i creure en els miracles.\nA veure partit mes important de la temporada i es deixen fer un 11-0 a l'inici de l'ultim quart? I els jugadors claus ni juguen l'ultim quart? Molt raro la veritat\ntoni va dir..partit que s'havia de guanyar\nno entenc la mentalitat d'aquest equip\ncap defensa, en fi...\nFes-t'ho mirar noi.\nA veure, soc el primer en demanar autocrítica quant no s'estan fent bé les coses. Però veient la situació de lesions, covid i acumulació de partits d aquestes últimes setmanes, lo sorprenent es la reacció positiva que ha tingut l'equip, lluitant per plaça de playoff contra tot pronòstic. Hem perdut contra el badalona a casa seva,venint de una acumulació de partits significativa, amb jugadors clau lesionats, un equip molt fort amb jugadors tops a nivell europeu que ha fet una gran temporada. No crec que sigui aquest cop una qüestió de mentalitat, no sempre es pot guanyar i menys quant t enfrontes a un equip tècnicament superior i en millor estat de forma.\npartit que s'havia de guanyar


Tanquen les àrees recreatives gestionades per l’IBANAT per evitar riscos sanitaris associats a la massificació\ndissabte, 24 de octubre de 2020 | 13:53h\nEn el Butlletí Oficial de les Illes Balears s’ha publicat, aquest dijous, una resolució de la Conselleria de Salut i Consum per la qual s’estableix el tancament de les quaranta-set àrees recreatives que gestiona l’IBANAT a partir d’aquest mateix divendres com a mesura de prevenció contra la Covid-19. Més concretament, s’estableix que, davant el risc de massificació, queden tancades les àrees recreatives que gestiona l’IBANAT i es prohibeix l’ús recreatiu del foc i l’ús de les infraestructures fins que la condició sanitària ho permeti.\nLa resolució s’ha aprovat a proposta de la Conselleria de Medi Ambient i Territori una vegada s’ha constatat que l’IBANAT, òrgan gestor d’aquestes àrees, no té capacitat de control de l’aforament ni de compliment de les mesures de seguretat per a fer front a la Covid-19, especialment les referents a la distància entre els usuaris i a l’ús de la màscara. La Conselleria ha tengut en compte, a més, peticions en aquest sentit de diversos batles de municipis de la Serra així com del Paratge Natural de la Serra de Tramuntana.\nL’IBANAT gestiona un total de 47 àrees recreatives a les Illes Balears, les quals són espais recreatius d’accés lliure ubicats en el medi natural on els usuaris hi troben fogons, taules i altres infraestructures com banys químics i parcs infantils amb la finalitat que els usuaris trobin un espai recreatiu on poder cuinar i menjar compartint aquests espais amb el propi grup de persones i amb altres grups de persones desconegudes. En aquestes àrees recreatives l’accés és lliure, sense barreres d’accés i sense la possibilitat que els treballadors de l’IBANAT puguin controlar l’aforament d’aquests espais ni realitzar tasques de desinfecció a les infraestructures entre l’ús dels diferents usuaris. Els usuaris de les àrees recreatives comparteixen les mateixes infraestructures, de manera que cuinen i mengen en els mateixos fogons i taules, sense possibilitat de complir les mesures de seguretat establertes contra la Covid-19, especialment la necessitat de mantenir una distància de seguretat, especialment entre persones no convivents. Cal tenir en compte que alguna d’aquestes àrees recreatives té capacitat d’acollir fins a un miler de persones.


Giardino Blu Milà Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nGiardino BluApartamentPiazza dell'Assunta 1A, Ripamonti Corvetto, Milà, Itàlia, 20141 - Veure al mapaExcepcional9,5Basada en3comentarisGiardino BluVeure més fotosVeure més fotosVeure totes les 27 fotos\nBen posicionat a Ripamonti Corvetto, Giardino Blu és un lloc ideal d'inici d'excursions a Milà. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Giardino Blu ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix ascensor. A més, totes les habitacions ofereixen una gran varietat de comoditats com ara aire condicionat, calefacció, escriptori, aparell de televisió, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Milà, faci de Giardino Blu la vostra llar.


Llibre "Senyor President-carta oberta-" - :: Productes de la Terra :: ProductesdelaTerra.CAT - Venda de marxandatge i productes dels Països Catalans: Samarretes, complements, llibres, dvd, música, jocs i molt més\nAlimentació Entrades Altres Llibres Inici>Política > Llibre "Senyor President-carta oberta-"\nLlibre "Senyor President-carta oberta-"\nReferència: lli136\tLlibre "Senyor President-carta oberta"\nAquest llibre és una carta oberta a un hipotètic president dels Països Catalans, una figura imaginària construïda amb fragments dels homes que han governat Catalunya en la nostra història recent, dels que podrien fer-ho en un futur immediat i dels que ho faran en un futur més llunyà. Tot i l’absència de noms presidencials, al lector no li serà fàcil deslligar la imatge de Jordi Pujol de moltes de les coses que s’hi diuen -és comprensible tenint en compte que Pujol ha estat, durant gairebé un quart de segle, la màxima autoritat del Principat, la seva cara més visible, la seva figura més destacada-, però no és pas ell el destinatari de la carta. El destinatari és el lector mateix, el lector d’una nació d’identitat i llengua assetjades, sotmesa als designis d’una altra i privada llargament dels seus drets nacionals. El veritable destinatari d’aquestes pàgines, per tant, som tots nosaltres, els catalans. Aquesta és la seva raó de ser, la del seu títol i la del que s’hi diu. I és que Senyor President és, en realitat, una metàfora de nosaltres mateixos.


El procés d'elaboració és senzill perquè no necessitem cap eina especialitzada, i rapidíssim ja que en tan sols 10 minuts estarà llest\nEva Remolina (AMIC)\nFresquet i amb pocs ingredients, així es fa un deliciós gelat de llet casolà. Si a més, afegim la nata i la llet en la seva versió lleugera, obtindràs unes postres que a més de riquíssimes no ens aportaran tantes calories extres. El procés d’elaboració és senzill (perquè no necessitem cap eina especialitzada) i rapidíssim, ja que en tan sols 10 minuts estarà llest.\n– 500 ml de nata\n– 200 ml de llet condensada\n– 2 cullerades soperes d’almívar de llet (o uns 50 g)\nEn un bol aboquem la llet condensada i les dues cullerades d’almívar de llet i barregem fins a obtenir una crema homogènia. Retirem.\nEn un altre recipient muntem la nata amb ajuda d’unes varetes elèctriques o bé manualment. Una vegada muntada, afegim la mescla anterior. I anem removent acuradament amb moviments envolupants i suaus per a no perdre la textura i suavitat que ens aporta la nata muntada.\nSi volem que el gelat no cristal·litzi, existeix una solució. Procura que la nata estigui freda abans de muntar-la i que també ho estiguin tant les varetes o els utensilis que farem servir, com el bol. Per a això, introdueix-los en la nevera o en el congelador durant una estona.\nA més fent el mateix procés i substituint l’almívar de llet per xocolata en pols o fruites, podrem degustar una infinitat de sabors i opcions al gust de tots.